Ο ρόλος της τεχνητής νοημοσύνης στην ιατρική έρευνα.

Η Τεχνητή Νοημοσύνη (ΤΝ) σημείωσε εντυπωσιακή πρόοδο μετά το 2012 – είναι σαν στην ιατρική να ανακαλύφτηκαν τα αντιβιωτικά, η αναισθησία, και η ινσουλίνη μέσα σε μια δεκαετία.  Η ΤΝ υπόσχεται να βελτιώσει τη ζωή μας και την υγεία μας, να επηρεάσει πολύ την ιατρική έρευνα και να αλλάξει ριζικά το επάγγελμα του γιατρού.  Περίπου τέσσερα άρθρα για την χρήση της ΤΝ στην ιατρική έρευνα δημοσιεύονται καθημερινά, ενώ τα μεγάλα ιατρικά περιοδικά Lancet και NEJM έχουν αρχίσει νέα περιοδικά εξειδικευμένα στις εφαρμογές της ΤΝ στην ιατρική.  Περιοχές της ιατρικής έρευνας στις οποίες η ΤΝ φαίνεται να έχει ιδιαίτερα πολλές εφαρμογές είναι η ογκολογία, η παθολογία, η οφθαλμολογία, η μοριακή βιολογία, η καρδιολογία, η φαρμακολογία και οι κλινικές δοκιμές, η επιδημιολογία, καθώς και η έρευνα διατροφής: ο σημαντικός κλάδος της ιατρικής επιστήμης τον οποίον εθεράπευσε λαμπρά ο τιμώμενος Δημήτρης Τριχόπουλος.  Τέλος, θα αναφερθώ στο πρόβλημα της εξηγησιμότητας (explainability) – πώς δηλαδή ένα πρόγραμμα ΤΝ θα μπορεί να αιτιολογεί τις αποφάσεις του – κάτι που είναι βέβαια ιδιαίτερα κρίσιμο στις ιατρικές εφαρμογές.

